לשבור את הקרח 2

לשבור את הקרח 2 (באנגלית: Frozen II) הוא שמו של הסרט ה-58 בסדרת סרטי ההנפשה הקלאסיים של אולפני וולט דיסני, שמהווה המשך לסרט "לשבור את הקרח" משנת 2013. את הסרט ביימו כריס באק וג'ניפר לי, שביימו גם את הסרט הראשון. בדומה לקודמו, הסרט הוא קומדיה מוזיקלית, מוקרן בסרט תלת-ממד ומופק בהנפשה ממוחשבת. הסרט הוא השני באורך מלא בזיכיון (שני סרטים קצרים בשם "קדחת הקרח" ו"ההרפתקה של אולף" יצאו לפניו), וסרט ההמשך השישי בהפקת אולפני וולט דיסני שנחשב כחלק מסדרת סרטי ההנפשה הקלאסיים (אחרי "שלושת הקבלרוס", "ברנרד וביאנקה במבצע אוסטרליה", "פנטסיה 2000", "פו הדב" ו"ראלף ההורס 2". סרטי המשך רבים הופקו דרך אולפני דיסניטון, אך הם אינם נחשבים כחלק מהקאנון של דיסני). בינואר 2020 הפך הסרט לסרט האנימציה השני המכניס ביותר בכל הזמנים, אחרי החידוש ל"מלך האריות" משנת 2019. המלך אגנאר מארנדל מספר לבנותיו הקטנות אלזה ואנה, כי סבא שלהם המלך רונארד, כרת ברית עם שבט נורתולדרה, ובמסגרתה בנה אצלם ביער הקסום סכר. ואולם בקרב שפרץ בין שני השבטים, נהרג המלך רונארד. הקרב מעורר את רוחות היסוד של האדמה, המים, האוויר והאש של היער. לאחר מכן הרוחות מכתרות את היער בקיר ערפל שאי אפשר לעבור דרכו. בנו של המלך רונארד, הנסיך אגנאר (אבא של אלזה ואנה) מצליח להימלט משם בעזרת מושיע לא ידוע. שלוש שנים לאחר הכתרתה, המלכה אלזה מארנדל חוגגת את הסתיו בממלכה עם אחותה הצעירה הנסיכה אנה, אולף איש השלג, קריסטוף, והאייל סוון. כאשר אלזה שומעת קול מסתורי קורא לה, היא עוקבת אחריו ומעירה בלי כוונה את רוחות היסוד, מה שמאלץ את כל הממלכה להתפנות, כי כל העיר מזדעזעת. גרנד פאבי ומושבת הטרולים, מודעים למצב, הם מגיעים לארנדל ופאבי מודיע להם שעליהם לתקן את הדברים על ידי גילוי האמת על עברה של הממלכה. אלזה, אנה, אולף, קריסטוף וסוון יוצאים למסע ליער הקסום, בעקבות הקול המסתורי. לאחר המפגש הראשון עם חלקי הערפל במגע של אלזה, מופיעה רוח האוויר, בצורת טורנדו, וסוחפת את כולם במערבולת שלה. אלזה עוצרת את זה על ידי ירי נחלי שלג ויוצרת פסלי-קרח. הפסלים הם תמונות מעברו של אביהם. אז מתברר שאמם, המלכה אידונה, הייתה משבט נורתולדרה, והיא זו שהצילה את אגנאר. הם נתקלים בצפון נורתולדרה בשתי כיתות חיילים משבט ארנדל ומשבט נורתולדרה, שעדיין נמצאים בסכסוך זה עם זה. כשרוח האש מופיעה, אלזה מגלה שהיא סלמנדרה קסומה נסערת והיא מרגיעה אותה. אלזה ואנה יוצרות הפסקת אש בין החיילים משני השבטים. מאחר שהם מסבירים כי אמם הייתה בת שבט נורתולדרה, ואביהם בא מארנדל, כי זה החיבור באהבה בין היריבים. לימים אלזה לומדת את קיומה של רוח חמישית והיא זו שתאחד בין האנשים לבין הקסם שבטבע. אלזה ממשיכה לנסוע צפונה עם אנה ואולף. הם מוצאים את הספינה הטרופה של הוריהם ומפה עם מסלול לאתהאלן, נהר מיתולוגי שאמור להכיל את כל הסברי העבר של אמם ואביהם. אלזה מרגישה אשמה בכך שהוריה אבדו בים בחיפוש אחר תשובות לכוחותיה הקסומים. אלזה מחליטה לנסוע לבד ושולחת את אנה ואולף למקום מבטחים. אלזה נתקלת בנוק, רוח המים, הלובשת צורה של סוס. אלזה שרה ושהיא מגיעה לסוף קרחון רוח המים מגלה לאלזה כי הקול ששמעה היה קריאתה של אמה, והסיבה שהיא נולדה עם כוחות היא בגלל המעשה הנעלה של אידונה להציל את אגנאר, שהפך את אלזה לרוח החמישית. אלזה לומדת שהסכר נבנה כדי לצמצם את משאבי נורתולדרה וכי סבה רונארד הוא זה שיצר את הסכסוך האלים, על ידי הריגת המנהיג הלא-חמוש של נורתולדרה. אלזה שולחת את המידע הזה לאנה ואז קופאת ומתה. אנה מקבלת את המסר של אלזה ומגיעה למסקנה שיש להשמיד את הסכר כדי להחזיר את השלום בין השבטים. היא שרה שיר ומתאבלת על אחותה ועל אולף, שהיתפוגג לאוויר, ואז מחליטה לעשות מה שצריך כדי לכפר על חטאי העבר. היא מוצאת ומעירה את רוחות האדמה הענקיות הישנות ומפתה אותם לרדוף אחריה לעבר הסכר, שנהרס על ידי סלעים שמשליכים הענקים. אלזה חוזרת לחיים ורוכבת בדהירה על סוס הים, ומצליחה ברגע האחרון מצילה את ארנדל מפני נחשול המים הענק מהסכר ההרוס. כשחומת הערפל נעלמת מהיער, אלזה נפגשת מחדש עם אנה ומחייה את אולף. קריסטוף מציע נישואין לאנה. אנה מבינה שאלזה היא הרוח החמישית ושתפקידה לגשר בין העולם האנושי לעולם הקסם. אנה הופכת למלכת ארנדל, ואילו אלזה הופכת למלכה של היער הקסום, ומבקרת בקביעות בארנדל אשר חיה בשלום עם שכנתה. בסצנה שאחרי הכתוביות, אולף מבקר בארמון הקרח של אלזה ומספר למרשמלו ולאנשי השלג הקטנים על האירועים שחווה. קריסטן בל - הנסיכה אנה אידינה מנזל - המלכה אלזה ג'ונתן גרוף - קריסטוף ג'וש גד - אולף אוון רייצ'ל ווד - המלכה אידונה (אמן של אלזה ואנה) סטרלינג קיי בראון - לוטננט מת'יאס אלפרד מולינה - המלך אגנאר מרתה פלימפטון - ילנה, מנהיגת שבט נורתולדרה רייצ'ל מת'יוז - האנימרן, חברה בשבט נורתולדרה הידועה כ"רוח חופשית אמיתית" ואישה נועזת ואמיצה המעוניינת להביא שלום ליער הקסום. ג'ייסון ריטר - ריידר, אחיה של האנימרן ג'רמי סיסטו - המלך ראנירד קירן היינדס - פאבי מלך הטרולים סנטינו פונטאנה - הנסיך הנס (קטעי ארכיון) אלן טודיק - הדוכס מווסלטון (קטעי ארכיון) בנוסף טודיק דיבב 3 דמויות נוספות של שומר, מנהיג נורתולדרה וחייל מארנדל אורורה - הקול מונה מור - אלזה עינת אזולאי - אנה גילן שחף - קריסטוף עידו רוזנברג - אולף אלון זמק - מטיאס שירלי לילו - המלכה אידונה בועז קונפורטי - המלך אגנאר לימור שפירא - ילנה ניב פטל - ריידר לני כהן - האנימרן רמי ברוך - המלך רונארד יגאל שדה - פאבי נעמה ארד - אנה הצעירה איה שני - אלזה הצעירה ניר רון - קאי הילה סורג'ון פישר - הלימה יואב בר לב - מנהיג נורתולדרה שרון כהן - חייל ארנדליאן / מרשמלו דב רייזר - הדוכס מרוכלטון (ארכיון) לירון לב - הנס (ארכיון) איילה פלדמן - אנה הצעירה (ארכיון) בר מיניאלי - אלזה הצעירה (ארכיון) לאור הצלחתו הגדולה של הסרט הראשון לשבור את הקרח, במרץ 2014 נשאל מפיק הסרט, פיטר דל וצ'ו, על סרטי המשך עתידיים. דל וצ'ו הסביר שכריס באק, ג'ניפר לי והוא עובדים יחד קשה מאוד והוא מאמין שהם יפתחו פרויקט עתידי, אך הוא עדיין אינו יודע מה הוא. בסוף אפריל 2014 הודיע ראש אולפני דיסני, אלן פ' הורן, כי האפשרות לסרט המשך לא עלתה עדיין וזאת מכיוון שהעדיפות של האולפן היא הפקת מחזמר שיועלה על במות ברודוויי ושידרוש "ארבעה או חמישה" שירים נוספים שייכתבו על ידי בני הזוג לופז. בחודש מאי 2014 נשאל מנכ"ל דיסני, בוב אייגר, על סרט המשך. אייגר ענה למגיש דייוויד פאבר שדיסני לא תוציא המשך בכוח, ולא "תאלץ סיפור", על מנת שלא להוציא לשוק סרט שלא יהיה טוב כמו הסרט המקורי. (באותו ראיון ציין אייגר כי הוא מקווה שזיכיון "לשבור את הקרח" יהיה נצחי עבור החברה, בדומה לזיכיון מלך האריות.) ביוני 2014 אישרה ג'ניפר לי שהמנהל היצירתי של דיסני, ג'ון לאסיטר, נתן לה ולכריס באק חופש לבחון כל דבר שיחפצו לבחון, אך ציינה כי הם מתחילים לבחון את הנושא מאפס, מבלי שהם יודעים מה הכיוון. עוד ציינה לי כי מדובר יהיה בדבר חדש לחלוטין. ב-5 באוגוסט 2014 דיווח המגזין וראייטי שלי בחרה את הפרויקט הבא שבו תשתתף, עיבוד קולנועי לספרה של הסופרת מדלן ל'אנגל משנת 1962, קמט בזמן, שדיסני מחזיקים בזכויות הקולנועיות עבורו. למרות זאת דווח שלי תמשיך להיות מעורבת בפיתוח במחלקת האנימציה של החברה (כלומר תעיר על פרויקטים אחרים, כפי שעשתה ב"לשבור את הקרח" טרם קודמה לבימוי). בחודש ספטמבר 2014, במסגרת שידור סרט תיעודי על הפקת הסרט הראשון ברשת ABC, הודיע ג'ון לאסיטר שבעתיד יופק סרט קצר במסגרת הזיכיון ובו שיר חדש. באותו היום הודיע וראייטי שלסרט הקצר יקראו "קדחת הקרח" שגם הוא יבוים על ידי לי ובאק ויופק על ידי דל וצ'ו. על השיר החדש חתומים בני הזוג לופז - אנדרסון לופז. על פי הדיווח הסרטון יספר על יום ההולדת של הנסיכה אנה, כשקריסטוף ואלזה נחושים בדעתם לערוך לה את החגיגה הטובה ביותר אי פעם, אך כוחותיה של אלזה מסכנים את המסיבה ומעבר לה. על פי הדיווח גם אולף, איש השלג, יופיע בסרטון. בראיון שנערך באמצע חודש אוקטובר 2014 סיפרה אידינה מנזל (המדבבת את דמותה של המלכה אלזה) שצוות המדבבים כבר הקליט את תפקידיהם לסרטון הקצר. בחודש נובמבר בריאיון לדיילי טלגרף סיפרה מנזל שסרט המשך נמצא בשלבי פיתוח. כשנשאלה על סרט המשך ועל מחזמר ענתה "כולם בעבודה", ציינה כי השתתפותה במחזמר אינה בטוחה, אך שהיא מקווה להשתתף בסרט ההמשך. בתחילת 2015 התראיינו לי ובאק לאתר BuzzFeed והכחישו עבודה על סרט המשך. ב-12 במרץ 2015, במהלך פגישה עם מחזיקי מניות דיסני, הודיעו אייגר, לאסיטר והשחקן ג'וש גד המדבב את דמותו של איש השלג אולף באופן רשמי כי דיסני החלה בפיתוח סרט המשך באורך מלא ל"לשבור את הקרח", ושבאק ולי יחזרו לתפקיד הבמאים ודל וצ'ו לתפקיד המפיק. לאסיטר הסביר שדיסני, כמו פיקסאר, מפיקה סרטי המשך רק אם היוצרים שיצרו את הסרט הראשון העלו רעיון טוב עד כדי כך שהוא ראוי לדמויות. במקרה של "לשבור את הקרח" ציין לאסיטר שהבמאים העלו רעיון נהדר לסרט המשך, וציין שעוד ישמעו על כך רבות ושדיסני תחזיר את הצופים לארנדל. לפי הלוס אנג'לס טיימס התנהל דיון פנימי משמעותי האם להפיק המשך ל"לשבור את הקרח" בחברת דיסני אנימציה, אך ההצלחה חסרת התקדים של הסרט הראשון שכנעה את מנהלי דיסני לתמוך בהמשך. כחודש לאחר מכן סיפר באק במהלך ביקור באוסטרליה שהכותבים כבר חשבו על רעיון לסיום לסרט, אך עובדים עדיין על סיפור שיוביל לסוף המדובר. באק ציין שהבמאים מודעים לאתגר שעומד בפניהם. הוא ציין שהם מודעים לכך שעליהם לעמוד בציפיות לאור התופעה התרבותית לה הפך הסרט הראשון, ודיבר על הלחץ שבלהוציא סרט מוצלח. באק הוסיף כי הוא חושש מהציפיות המוגזמות שיש למעריצי הסרט לקראת ההמשך הצפוי, והתלוצץ כי הוא שוקל אם להישאר בתפקידו. עוד דווח כי עד לאותו מועד אושר רשמית כי מנזל תשוב לדבב את דמותה של אלזה, אך טרם אושרה רשמית השתתפותה של בל או של שחקנים נוספים בסרט ההמשך. ביולי 2015 אישר ג'וש גד שיחזור לדבב את דמותו של אולף. בנובמבר 2015, במהלך ביקור באוניברסיטת דיוק, התראיין דל וצ'ו לעיתון האוניברסיטה וסיפר שחייו מתחלקים כרגע לשני תחומים - טיפול בכל הקשור לזיכיון של "לשבור את הקרח" ולהעלות רעיונות לגבי "לשבור את הקרח 2" יחד עם הבמאים. כשנשאל למה לצפות מההמשך ענה דל וצ'ו "אנחנו נרגשים מהרעיונות שמועלים, אך מוקדם עדיין לדבר עליהם. לא היינו יוצרים סרט המשך אם לא היינו מרגישים שהסיפור שיש לנו לספר משתווה או עולה על המקור." במרץ 2016 נשאלה קריסטן בל, המדבבת את דמותה של אנה, במהלך ריאיון לקידום הסרט הבוס האם ההקלטות לסרט ההמשך החלו כבר. תגובתה הייתה "עדיין לא. זה יקרה בקרוב. רק עכשיו הסתיימה הכתיבה ועדיין עושים שינויים קטנים, אבל אני חושבת שההקלטות יתחילו החודש. הסיפור נהדר וממצים ממנו את האיכות... לקח להם הרבה זמן כי הם ניסו להבין מה הסיפור שהם צריכים לספר ומה יהיה חשוב ומעורר הזדהות ואני חושבת שהם הצליחו". בסוף חודש אפריל הודיעה דיסני רשמית על מועד ההפצה של הסרט. הסרט יופץ ב-27 בנובמבר 2019. בחודש אפריל 2018 סיפרה השחקנית קריסטן בל בריאיון לאלן דג'נרס שסיימה להקליט את תפקידה, אך צפויות עדיין עריכות ושינויים. בכנס D23 שנערך ב-2019, הבמאים אמרו שסרט ההמשך יענה על השאלות שנשאלו בסרט הקודם; "למה לאלזה יש כוחות קסם", "למה אנה נולדה ללא כוחות קסם", "לאן ההורים שטו כאשר ספינתם שקעה", ועוד פרטים רבים. הטיזר של הסרט הופץ ביוטיוב ב-13 בפברואר 2019. והטריילר הופץ ביוטיוב ב-11 ביוני 2019. ב-24 בספטמבר הופץ ביוטיוב הטריילר השני. מעט לאחר יציאת הסרט המקורי לאקרנים פשטו ברשת האינטרנט שמועות לפיהן המלכה אלזה היא לסבית ושהאופן שבו היא נאלצת להסתיר את כוחותיה הוא אלגוריה למצבם של ההומוסקסואלים בחברה, הנאלצים להיאבק בנטייתם ולהסתיר אותה או לשלם את המחיר בנידוי. השיר "Let It Go" תואר כמדמה יציאה מהארון. השיר הפך להמנון עבור הקהילה הגאה שאימצה אליה את דמותה של אלזה. בסרט רמיזות נוספות לקהילה הלהט"בית, כגון הרגע שבו פוגשת הנסיכה אנה במוכר בתחנת דרכים המציג בפניה את משפחתו השוהה בסאונה וכוללת גבר מבוגר ומספר ילדים, ובקטע סיום במהלך הכתוביות בו ענק הקרח האימתני, מרשמלו, מוצא את כתר הנסיכה, מניח אותו על ראשו וזוכה לשלווה. עוד בטרם הודיעה דיסני רשמית על סרט ההמשך, החלו שמועות אינטרנטיות לפיהן בסרט ההמשך תוצג דמותה של אלזה רשמית כלסבית ובהמשך גם עצומות שונות. שיאו של המהלך התרחש בחודש מאי 2016 בקמפיין במסגרתו העלו גולשים לרשתות החברתיות בקשות לחברת דיסני להציג את דמותה של אלזה כלסבית בסרט ההמשך. הבקשות לוו בהאשטאג ‏ #GiveElsaAGirlfriend. בסרט זוטרופוליס הציגה דיסני לראשונה זוג הומוסקסואלי (האנטילופות באקי ופרונק), גם אם הדבר לא נאמר במפורש בסרט. הקמפיין זכה לתמיכה מפתיעה מצד אידינה מנזל, המדבבת את דמותה של אלזה. במאי הסרט, כריס באק, ציין בראיון שהסרט יתייחס לנושאים שונים שנערים ונערות, גברים ונשים, מתמודדים איתם וציין כי החברה מודעת למתרחש בחברה. שבעה שירים חדשים לסרט נכתבו והולחנו על ידי הזוג רוברט לופז וקריסטן אנדרסון-לופז אשר כתבו את השירים ללשבור את הקרח מ-2013, בנוסף לקאברים לשלושה מהשירים בקרדיטים מאת פאניק! אט דה דיסקו, קייסי מאסגרייבס וויזר. בפברואר 2023, הכריז בוב אייגר על סרט המשך שלישי, הנמצא בתהליך עבודה. מעט לאחר מכן הוכרז כי במקביל לסרט השלישי, מופק גם סרט רביעי. מדיה וקבצים בנושא לשבור את הקרח 2 בוויקישיתוף אתר האינטרנט הרשמי של לשבור את הקרח 2 לשבור את הקרח 2, ברשת החברתית פייסבוק לשבור את הקרח 2, ברשת החברתית אקס (טוויטר) לשבור את הקרח 2, ברשת החברתית אינסטגרם "לשבור את הקרח 2", במסד הנתונים הקולנועיים IMDb (באנגלית) "לשבור את הקרח 2", באתר AllMovie (באנגלית) "לשבור את הקרח 2", באתר Rotten Tomatoes (באנגלית) "לשבור את הקרח 2", באתר Box Office Mojo (באנגלית) "לשבור את הקרח 2", באתר Metacritic (באנגלית) "לשבור את הקרח 2", באתר אידיבי "לשבור את הקרח 2", באתר דיסני+ סרטים (באנגלית) "לשבור את הקרח 2", במסד הנתונים הקולנועיים KinoPoisk (ברוסית) לשבור את הקרח 2, במיזם "אישים" לתיעוד היצירה הישראלית ביקורות יעל שוב, "פרוזן 2": רגע השיא והיציאה הכמעט רשמית מהארון של אלזה, באתר Time Out תל אביב, 24 בנובמבר 2019 Tom Brueggemann, ‘Frozen 2’ Thaws Box Office, but It’s a Chilly ‘Beautiful Day in the Neighborhood’, indiewire.com, ‏24 בנובמבר 2019 Lee, Hyo-Won (31 במרץ 2014). "'Frozen' Producer Talks Franchise Rumors, Disney Strategy, Bizarre Popularity in South Korea (Q&A)". The Hollywood Reporter. נבדק ב-5 באפריל 2014. {{cite news}}: (עזרה) Erlichman, Jon (22 באפריל 2014). "Frozen Is a 'Gigantic' Success" (Video). Bloomberg Television. 00:55: Bloomberg. נבדק ב-22 באפריל 2014. {{cite news}}: (עזרה)תחזוקה - ציטוט: location (link) Rosen, Christopher (23 באפריל 2014). "'Frozen' Sequel Not In Development Just Yet". The Huffington Post. נבדק ב-29 במאי 2014. {{cite news}}: (עזרה) Faber, David (7 במאי 2014). "CNBC Exclusive: CNBC Transcript: Disney Chairman & CEO Bob Iger Speaks with CNBC's David Faber on "Squawk on the Street" Today". Squawk on the Street. CNBC. נבדק ב-8 במאי 2014. {{cite web}}: (עזרה) Flores, Terry (10 ביוני 2014). "'Frozen's' Jennifer Lee Melts Glass Ceilings". Variety. Variety Media LLC. נבדק ב-16 ביוני 2014. {{cite news}}: (עזרה) Graser, Marc; Dave McNary (5 באוגוסט 2014). "'Frozen' Director Jennifer Lee to Adapt 'A Wrinkle in Time' for Disney". Variety. Variety Media, LLC. נבדק ב-9 באוגוסט 2014. {{cite news}}: (עזרה) Butler, Karen (2 בספטמבר 2014). "'Frozen' characters to return for a new short film, says Disney". United Press International. United Press International, Inc. נבדק ב-3 בספטמבר 2014. {{cite news}}: (עזרה) Graser, Marc (2 בספטמבר 2014). "'Frozen' Characters to Return in 'Frozen Fever' Animated Short". Variety. Variety Media, LLC. נבדק ב-2 בספטמבר 2014. {{cite news}}: (עזרה) Zakarin, Jordan (2 בספטמבר 2014). "Disney's New 'Frozen' Short Film Will Premiere in Spring 2015". The Wrap. The Wrap News Inc. נבדק ב-3 בספטמבר 2014. {{cite news}}: (עזרה) Breznican, Anthony (2 בספטמבר 2014). "'Frozen Fever': Disney to bring back Elsa and Anna for animated short". Entertainment Weekly. Entertainment Weekly and Time Inc. נבדק ב-3 בספטמבר 2014. {{cite news}}: (עזרה) Feeney, Nolan (14 באוקטובר 2014). "Idina Menzel Doesn't Understand Why Her Christmas Album Is Out in October". Time. Time Inc. נבדק ב-15 באוקטובר 2014. {{cite news}}: (עזרה) Anita Singh,Anitasingh, ‏Frozen 2: the sequel is happening, says Idina Menzel, The Telegraph, 28 November 2014 Wieselman, Jarett (7 במרץ 2015). "Why The Filmmakers Were Scared To Make More "Frozen"". buzzfeed.com. נבדק ב-23 במרץ 2015. {{cite news}}: (עזרה) Graser, Marc (12 במרץ 2015). "Disney Announces 'Frozen 2'". Variety. נבדק ב-12 במרץ 2015. {{cite web}}: (עזרה) Walt Disney Company (12 במרץ 2015). "2015 Meeting of Shareholders" (Transcript). Walt Disney Company. p. 12. נבדק ב-14 ביוני 2015. {{cite news}}: (עזרה) Miller, Daniel; Rebecca Keegan (13 במרץ 2015). "Disney announces big-screen 'Frozen 2'". Los Angeles Times. Tribune Publishing Company. נבדק ב-14 במרץ 2015. {{cite news}}: (עזרה) Quinn, Karl (26 באפריל 2015). "Frozen sequel: co-director Chris Buck chilled about audience expectations". Sydney Morning Herald. Fairfax Media. נבדק ב-2 במאי 2015. {{cite news}}: (עזרה) Yoshinaga, Peta (30 באפריל 2015). "Creator of Frozen, animation director Chris Buck, admits working on sequel to the blockbuster is daunting". ABC News (Australia). Australian Broadcasting Corporation. נבדק ב-2 במאי 2015. {{cite news}}: (עזרה) Frozen sequel director admits 'there's a lot of pressure' on him, stuff.co.nz, April 26, 2015. Retrieved May 5, 2015 Douglas, Edward (18 ביולי 2015). "CS Video: Josh Gad on the Return of Olaf for Frozen 2". comingsoon.net. נבדק ב-19 ביולי 2015. {{cite news}}: (עזרה) Kuesel, Christy (5 בנובמבר 2015). "Q&A: 'Frozen' producer talks Disney, sequels, and advice for aspiring filmmakers". The Chronicle. Duke Student Publishing Company. נבדק ב-14 בנובמבר 2015. {{cite news}}: (עזרה) Foutch, Haleigh (18 במרץ 2016). "'Frozen 2': Kristen Bell Says She's About to Head Back into the Recording Studio". Collider.com. נבדק ב-19 במרץ 2016. {{cite news}}: (עזרה) לו"ז סרטים מתוכנן של חברת דיסני Randee Dawn, Kristen Bell has important news about 'Frozen 2' for Ellen DeGeneres, Today Renfro, Kim (27 באוגוסט 2019). "3 unanswered questions from the first 'Frozen' movie the new sequel will address". insider.com. נבדק ב-29 באוגוסט 2019. {{cite news}}: (עזרה) לשבור את הקרח 2, בביצוע Frozen 2 Official Trailer 2 - YouTube, סרטון באתר יוטיוב Walt Disney Animation Studios (13 בפברואר 2019). "Frozen 2 | Official Teaser Trailer". YouTube. נבדק ב-13 בפברואר 2019. {{cite web}}: (עזרה) Walt Disney Animation Studios (11 ביוני 2019). "Frozen 2 | Official Trailer". YouTube. נבדק ב-11 ביוני 2019. {{cite web}}: (עזרה) Walt Disney Animation Studios (23 בספטמבר 2019). "Frozen 2 | Official Trailer 2". YouTube. נבדק ב-23 בספטמבר 2019. {{cite web}}: (עזרה) Dorian Lynskey, Why Frozen's Let It Go is more than a Disney hit – it's an adolescent aperitif, April 10'th, 2014, The Guardian Fr. Mark Hodges, Gay activists lobby Disney to make Elsa a lesbian in Frozen 2, May 26'th, 2016, Life Site Jessica Contera, Frozen 2: Is the world ready for a gay Disney princess?, May 12'th, 2016, The Independent Crystal Bell, IDINA MENZEL WANTS TO GIVE ELSA A GIRLFRIEND IN FROZEN, TOO, May 24'th, 2016, MTV Iasimone, Ashley (30 בספטמבר 2019). "'Frozen 2' Soundtrack Features Seven New Songs, End-Credits Cuts From Kacey Musgraves & Weezer". Billboard. נבדק ב-30 בספטמבר 2019. {{cite news}}: (עזרה) "Disney Announces New 'Toy Story' and 'Frozen' Sequels on the Way, 'Avatar' Experience Coming to Disneyland". 8 בפברואר 2023. ארכיון מ-8 בפברואר 2023. נבדק ב-8 בפברואר 2023. {{cite news}}: (עזרה) "'Toy Story,' 'Frozen' and 'Zootopia' Sequels in the Works, Says Bob Iger". 8 בפברואר 2023. ארכיון מ-8 בפברואר 2023. נבדק ב-8 בפברואר 2023. {{cite news}}: (עזרה) Director Jennifer Lee Confirms ‘Frozen 3’ & ‘4’ Are Being Made At The Same Time, August 23, 2024, The Playlist